2022 m. kovo 17 d., Vilnius

Statybos įmonių darbai

2022 m. sausį statybos darbų atlikta 1,4 proc. daugiau

* **2022 m. sausį šalyje atlikta statybos darbų už 205,6 mln. EUR to meto kainomis**, tai, pašalinus sezono ir darbo dienų skaičiaus įtaką, 1,4 proc. palyginamosiomis kainomis daugiau nei gruodį (nepašalinus – 48,6 proc. mažiau).
* Per mėnesį pastatų statybos darbų atlikta 12,4 proc. mažiau, inžinerinių statinių statybos darbų – 21,4 proc. daugiau (nepašalinus – atitinkamai 44,1 proc. ir 55,1 proc. mažiau).
* **2022 m. sausį, palyginti su praėjusių metų atitinkamu laikotarpiu**, atliktų statybos darbų, pašalinus darbo dienų skaičiaus įtaką, padaugėjo 1,8 proc. (nepašalinus – 3,6 proc.).
* Negyvenamųjų pastatų statybos darbų atlikta už 81,9 mln. EUR, pašalinus bei nepašalinus darbo dienų skaičiaus įtakos jų sumažėjo 6,3 proc.
* Gyvenamųjų pastatų statybos darbų atlikta už 54,2 mln. EUR, tai, pašalinus darbo dienų skaičiaus įtaką, 6,4 proc. mažiau nei prieš metus (nepašalinus – 3,2 proc.).
* Inžinerinių statinių statybos darbų atlikta už 69,5 mln. EUR, pašalinus darbo dienų skaičiaus įtaką jų padaugėjo 19,8 proc. (nepašalinus – 24,1.).

Atliktų statybos darbų pokyčiai

Palyginamosiomis 2015 m. kainomis, padidėjimas, sumažėjimas (–), procentais

|  | 2022 m. sausio mėn., palyginti su |
| --- | --- |
| 2021 m. gruodžio mėn., pašalinus sezono ir darbo dienų skaičiaus įtaką | 2021 m. gruodžio mėn. | 2021 m. sausio mėn. pašalinus darbo dienų skaičiaus įtaką | 2021 sausio mėn.  |
| **Šalyje** | **1,4** | **–48,6** | **1,8** | **3,6** |
| Pastatai | –12,4 | –44,1 | –6,3 | –5,1 |
| gyvenamieji | 3,7 | –25,5 | –6,4 | –3,2 |
| negyvenamieji | –19,4 | –51,9 | –6,3 | –6,3 |
| Inžineriniai statiniai | 21,4 | –55,1 | 19,8 | 24,1 |

[Šalyje atliktų statybos darbų indeksai](https://osp.stat.gov.lt/statistiniu-rodikliu-analize?hash=ca67f4d0-a806-40b7-921b-5273dbf96493#/)

2015 m. mėnesio vidurkis – 100

* **2022 m. sausį užsienyje atlikta statybos darbų už 27,5 mln. EUR**, tai, pašalinus sezono ir darbo dienų skaičiaus įtaką, 13,5 proc. mažiau nei 2021 m. gruodį (nepašalinus – 37,8 proc.) ir pašalinus darbo dienų skaičiaus įtaką jų atlikta 19,7 proc. daugiau nei prieš metus (nepašalinus – 24,3 proc.).

Visi palyginamieji rodikliai apskaičiuojami 2015 m. palyginamosiomis kainomis, naudojant statybos sąnaudų elementų kainų indeksą.

2022 m. vasario mėnesio statybos įmonių atliktų darbų rodikliai bus skelbiami 2022 m. balandžio 14 d.

Daugiau informacijos šia tema rasite [Rodiklių duomenų bazėje](https://osp.stat.gov.lt/statyba).

Statistinė informacija rengiama ir skleidžiama vadovaujantis [Europos statistikos praktikos kodeksu](https://ec.europa.eu/eurostat/documents/4031688/9394165/KS-02-18-142-LT-N.pdf/2c6787ed-aaf1-4f30-bad1-aa65bf1e964b).

Daugiau susijusių terminų ir paaiškinimų ieškokite [Statistikos terminų žodyne](https://osp.stat.gov.lt/statistikos-terminu-zodynas).

**Paaiškinimai**

**Atlikti statybos darbai** – visų užsakovui (parduoti) arba savo reikmėms skirtų darbų, atliktų statant naują statinį, rekonstruojant, remontuojant (restauruojant) ar griaunant esamą statinį, vertė be pridėtinės vertės mokesčio. Neįtraukiama žemės ir projektavimo darbų vertė.

Kontaktinė informacija

Tatjana Kučeiko

Trumpojo laikotarpio verslo statistikos skyriaus vyriausioji specialistė

Tel. (8 5) 236 4643

El. p. tatjana.kuceiko@stat.gov.lt

© Lietuvos statistikos departamentas

Naudojant Lietuvos statistikos departamento duomenis, būtina nurodyti šaltinį.

Žymos: statybos darbai, pastatų statyba.